AFRIKAANSE OPSOMMING: Die ontwerp van die bodemuitlaat van die Bergrivierdam met multivlakuitlate is gebaseer op verskeie hidrouliese modeltoetse op a 1:40 fisiese model wat vir die oorspronklike ontwerp gebruik is, asook „n 1 tot 20 fisisiese model wat gebruik is om die finale ontwerp te lewer in 2003. Hierdie toetse het geen beduidende afwykings aangedui nie en het bewys dat die 1.8mª lugskag voldoende lugvloei sal toevoer om die negatiewe drukking wat stroomaf van die noodsluis ontstaan gedurende die sluitingsproses, sal minimaliseer. Gedurende die inlywingtoets in die veld in 2008 van die noodsluis, is lug onverwags teen 'n hoë snelheid deur die lugskag opwaarts uitgelaat, wat die rooster wat die skag beskerm teen 'n hoogte van oor 3m geblaas het terwyl die sluis teen 'n tempo van ongeveer 0.0035 m/s toegemaak het. Die lugvloeisnelheid in die lugskag was ongeveer 45m/s en het plaasgevind toe die sluis ongeveer 78% toe was. 'n Kort verslag oor die veldtoets dui aan dat die bron van die lug dalk werwelvorming in die vertikale inlaattoring stroomop van die noodsluis was, met lug wat deur die sluis getrek was en opwaarts in die lugskag vrygelaat is. Die doel van die navorsing was om drie-dimensionele numeriese modellering met rekenaar vloeidinamika (RVD) te benut om numeriese similasies uit te voer om die bogenoemde abnormale werking van die lugskag te ondersoek en daarmee vas te stel of die gegewe aannames van krag is. Vir die doel om die RVD modellering te verifieer is 'n 1:14.066 fisiese model gebou by die Universiteit van Stellenbosch se waterlaboratorium. Die 3-dimensionele RVD model is gebruik om die genoemde probleem te ondersoek, deur stasionêre simulasies wat vir verskillende openinge van die noodsluis geloop is te gebruik. Die doel was om vas te stel of daar 'n spesifieke noodsluisopening is wat die vrylating van die lug veroorsaak het. Die uitslag verkry deur die numeriese model het dieselfde windrigting soos die van die fisiese model gewys, alhoewel daar verskille in die waardes was. Nie een van die modelle het .n skielike vrystelling van lug deur die lugskag gewys nie. 'n Afleiding is gemaak dat die nie stasionêre lug-water vloei uit die lugskag moontlik veroorsaak was deur die verandering van die vloei met tyd veroorsaak deur ongebalanseerde negatiewe druk in die uitlaatstruktuur. Daarom is daar voorgestel dat verdere RVD nie stasionêre simulasies gedoen word met 'n bewegende noodsluis.